钦定古今图书集成/明伦汇编/闺媛典/第045卷 > 皇甫规妻
## 钦定古今图书集成/明伦汇编/闺媛典/第045卷 > 皇甫规妻

答书记，众人怪其工。及规卒时，妻年犹盛，而容色美。
后董卓为相国，承其名，聘以軿辎百乘，马二十匹，奴
婢钱帛充路。妻乃轻服诣卓门，跪自陈情，辞甚酸怆。
卓使傅奴侍者悉拔刀围之，而谓曰：“孤之威教，欲令
四海风靡，何有不行于一妇人乎？”妻知不免，乃立骂
卓曰：“君羌胡之种，毒害天下，犹未足耶？妾之先人，清
德奕世，皇甫氏文武上才，为汉忠臣。君亲非其趣使
走吏乎？敢欲行非礼于尔君夫人耶！”卓乃引车庭中，
以其头悬轭，鞭扑交下。妻谓持杖者曰：“何不重乎？速
尽为惠！”遂死车下。后人图画，号曰《礼宗》云。